Location: BAMAUR, JHANSI, UTTAR PRADESH (1/2025)
Sector: HORTICULTURE | Category: Vegetables | Crop: Mushroom
Query type: Cultural Practices
Question: Information regarding mushroom cultivation...?
Answer:   महोदय जी सातवीं पलटाई के तीन दिन बाद खाद का परीक्षण अमोनिया तथा नमी के लिए किया जाता है। यदि खाद में अमोनिया गैस की बदबू नहीं आ रही है और नमी की मात्रा भी उचित है, तो खाद बीजाई के लिए तैयार समझी जाती है। बीजाई से पहले खाद के ढेर को ठण्डा होने के लिए खोल देना चाहिए। यदि किसी विशेष परिस्थिति में अमोनिया गैस की बदबू खाद में रह गई हो तो हर तीसरे दिन पलटाई दे सकते हैं। मुर्गी की बीट वाली खाद में अमोनिया गैस रहने की सम्भावना रहती है। अमोनिया गैस मशरुम के कवक जाल अथवा बीज के लिए हानिकारक होती है। जब खाद बनकर तैयार हो जाय तो थोड़ी सी खाद को मुट्ठी में लेकर दबा कर देखें। यदि पानी की बंूदें अंगुलियों के बीच से बाहर आती हैं तो समझा जा सकता है कि खाद में नमी की मात्रा पर्याप्त है। यदि अंगुलियों के बीच से पानी बूंदों के बजाय धार के रुप में नीचे गिरता है तो पानी की मात्रा आवश्यकता से अधिक है। ऐसी स्थिति में खाद को खोलकर हवा लगानी चाहिए।